open-index/open-wikipedia-markdown huggingface dataset:
Flushed Away

She fillym aittys contoyrtys veih'n vlein 2006 ta bioghit lesh co-earrooder eh ***Flushed Away***. V'eh stiurit ec David Bowers as Sam Fell, gientit ec Cecil Kramer, David Sproxton, as Peter Lord, as screeuit ec Dick Clement, Ian La Frenais, Chris Lloyd, Joe Keenan as Will Davies. V'eh ny fillym jerrinagh DreamWorks Animation va co-ghientit marish Aardman Animations lurg *[[Chicken Run]]* (2000) as *[[Wallace & Gromit: The Curse of the Were-Rabbit]]* (2005), as ny chied fillym Aardman va jeant lesh bioghys CGI. Ta'n fillym goaill stiagh gooyn Hugh Jackman, Kate Winslet, Shane Richie, Bill Nighy, Andy Serkis, Ian McKellen as Jean Reno.
Ice Age

She scannane aittys contoyrtys Americaanagh voish y vlein 2002 ta bioghit lesh co-earrooder eh ***Ice Age***. Hie yn scannane er ny ghientyn liorish Blue Sky Studios as er ny skeaylley magh liorish 20th Century Fox. V'eh stiurit ec Chris Wedge as co-stiurit ec Carlos Saldanha voish scaa-chloie liorish Michael Berg, Michael J. Wilson as Peter Ackerman as voish skeeal liorish Wilson. Ta'n scannane goaill stiagh gooyn Ray Romano, John Leguizamo, Denis Leary, Goran Višnjić, as Jack Black. Bunnit car laaghyn yn eash rioee Phleistoseenagh, ta skeeal y scannane geiyrt er tree karacteyryn - Manny (Romano), mammoth ollanagh; Sid (Leguizamo), raiseyder thallooin mooar-veeallagh; as Diego (Leary), smilodon sharroo — t'er heet er lhiannoo deiney as t'ad gobbraghey ry-cheilley eh y chur er ash dys yn eggys echey. Myrane lesh shen, ta'n scannane geiyrt er Scrat, "fiorag harroo-eeacklagh", ta shirrey dy beayn boayl 'sy thalloo raad dy vel eh jargal eh chro darree y cheiltyn.
The Incredibles

She fillym far-feniagh Americaanagh veih'n vlein 2004 ta bioghit lesh co-earrooder eh ***The Incredibles***. V'eh gientit liorish Pixar Animation Studios as skeayllit magh ec Walt Disney Pictures. Er ny screeu as ny stiurey ec Brad Bird, t'eh goaill stiagh gooyn Craig T. Nelson, Holly Hunter, Sarah Vowell, Spencer Fox, Jason Lee, Samuel L. Jackson, as Elizabeth Peña. Bunnit ayns lhieggan far-skeealagh jeh ny 1960yn, ta'n fillym geiyrt er Bob as Helen Parr, piyr far-feniee ta goll er enney myr Mr. Incredible as Elastigirl, ta follaghtyn nyn booaryn rere reillyn y reiltys as t'ad geearree beaghey ayns ny fo-valjyn marish nyn baitçhyn.

Hie fillym eiyrtyssagh, *[[Incredibles 2]]*, er ny skeaylley magh ayns Mean Souree 2018.

## Imraaghyn
Finding Nemo

She fillym contoyrtys Americaanagh veih'n vlein 2003 ta bioghit lesh co-earrooder eh ***Finding Nemo***. Va'n fillym gientit liorish Pixar Animation Studios as skeayllit magh liorish Walt Disney Pictures. Er ny stiurey liorish Andrew Stanton as er ny cho-stiurey liorish Lee Unkrich, va'n scaa-chloie screeuit ec Stanton, Bob Peterson, as David Reynolds veih skeeal liorish Stanton. Ta'n fillym goaill stiagh gooyn Albert Brooks, Ellen DeGeneres, Alexander Gould, Willem Dafoe, as Geoffrey Rush.

Hie fillym eiyrtyssagh, *[[Finding Dory]]*, er ny skeaylley magh ayns Mean Souree 2016.

## Kianglaghyn magh

* 
* 
* 
* 
* 
* 
*
Cars

She fillym aittys spoyrt Americaanagh voish y vlein 2006 ta bioghit lesh co-earrooder eh ***Cars***. V'eh gientit liorish Pixar Animation Studios as skeayllit magh liorish Walt Disney Pictures. Va'n fillym stiurit ec John Lasseter voish scaa-chloie liorish Dan Fogelman, Lasseter, Joe Ranft, Kiel Murray, Phil Lorin, as Jorgen Klubien as skeeal liorish Lasseter, Ranft, as Klubien, as v'eh ny fillym seyr jerrinagh va jeant ec Pixar lurg hie eh er ny chionnaghey liorish Disney ayns Jerrey Geuree 2006.
The Reluctant Dragon (fillym)

She scannane Americaanagh voish y vlein 1941 eh ***The Reluctant Dragon***. Va'n scannane gientit ec Walt Disney, stiurit ec Alfred Werker, as skeayllit magh liorish RKO Radio Pictures er 27 Mean Souree 1941. Dy bunneydagh, she stiurag hurrysagh seyraad Walt Disney Studios ayns Burbank, California v'eh. 'Sy scannane, ta'n fer aitt radio Robert Benchley as ram sleih ass fwirran Disney lheid as Ward Kimball, Fred Moore, Norman Ferguson, Clarence Nash, as Walt Disney, as ad cloie adsyn hene.

## Imraaghyn
Song of the South

She scannane drama kiaullee jantys bio/bioghit Americaanagh voish y vlein 1946 eh ***Song of the South***. Va'n scannane gientit ec Walt Disney as skeayllit magh liorish RKO Radio Pictures. T'eh bunnit er çhaglym skeealyn Uncle Remus as aachummit liorish Joel Chandler Harris. She James Baskett ren cloie Uncle Remus. Ta'n scannane taghyrt ayns Jiass ny Steatyn Unnaneysit cur eash yn Aahroggalys, earish jeh shennaghys America lurg jerrey Caggey Theayagh America as scryssey yn cleabaght. Ta'n scannane eiyrt er Johnny ta shiaght bleeaney d'eash (Bobby Driscoll) ta jannoo keayrt er plandailys e vummig son tannaghtyn liauyr. Ta Johnny jannoo carrey jeh Uncle Remus, fer jeh ny labreeyn er y phlandail, as t'eh goaill soylley clashtyn rish e skeealyn as contoyrtyssyn Br'er Rabbit, Br'er Fox, as Br'er Bear. Ta Johnny gynsaghey voish ny skeealyn kys streeu rish ny doolaneyn t'ayn er y phlandail.
So Dear to My Heart

She ard-fillym jantys bio bioghit Americaanagh voish y vlein 1948 eh ***So Dear to My Heart***. V'eh gientit ec Walt Disney as skeayllit magh liorish RKO Radio Pictures. Va'n foshley dowanagh ayns Chicago er 29 Sauin 1948. Gollrish *[[Song of the South]]* voish y vlein 1946, ta'n scannane mestey bioghys rish jantys bio. T'eh bunnit er y lioar *[[Midnight and Jeremiah]]* (1943) liorish Sterling North.
Ben and Me

She peesh ghiare ghaa-chlowan bioghit Americaanagh voish y vlein 1953 eh ***Ben and Me***. Hie eh magh er ny ghientyn liorish Walt Disney Productions as er ny skeaylley magh er 10 Sauin 1953. V'eh aachummit voish y lioar phaitçhyn va screeuit liorish yn ughtar as y daahder Robert Lawson hie magh er ny hoilshaghey da'n chied cheayrt ayns 1939.

## Imraaghyn
Davy Crockett, King of the Wild Frontier

She scannane Heear Americaanagh voish y vlein 1955 eh ***Davy Crockett: King of the Wild Frontier***. Er ny ghientyn liorish Walt Disney Productions, she çhaglym reaghit as aaghiarrit jeh ny chied tree episodeyn jeh'n vyn-straih hellveeish *[[Davy Crockett (myn-straih)|Davy Crockett]]*. Ta Fess Parker cloie 'sy scannane myr Davy Crockett.

## Imraaghyn
Mary Poppins (fillym)

She scannane fansee kiaullee Americaanagh voish y vlein 1964 eh ***Mary Poppins***. Va'n scannane stiurit ec Robert Stevenson as gientit ec Walt Disney, as va ny h-arraneyn screeuit as cummit ec ny Braaraghyn Sherman. She lesh Bill Walsh as Don DaGradi y scaa-chloie, bunnit er y straih lioar liorish P. L. Travers, *[[Mary Poppins (straih lioar)|Mary Poppins]]*. Ta'n scannane goaill stiagh Julie Andrews 'sy chied ard-scannane eck myr Mary Poppins, ta jannoo keayrt er lught thie jee-obbragh ayns Lunnin as t'ee goaill ymmyd jeh'n aght bea er lheh eck son bree y lught thie y foaysoo. Ta paartyn co-hassooagh chammah ec Dick Van Dyke, David Tomlinson, as Glynis Johns. Va'n scannane goit ec y teyrlann Walt Disney Studios ayns Burbank, California, marish reayrtyssyn cooylrey peintit jeh Lunnin.

## Imraaghyn
Winnie the Pooh and the Honey Tree

She giare-scannane bioghit Americaanagh voish y vlein 1966 eh ***Winnie the Pooh and the Honey Tree***. Va'n scannane bunnit er y chied daa chabdil jeh'n lioar *[[Winnie-the-Pooh (lioar)|Winnie-the-Pooh]]* liorish A. A. Milne. Hie yn scannane er ny stiurey liorish Wolfgang Reitherman, er ny ghientyn liorish Walt Disney Productions, as er ny rheynn magh liorish Buena Vista Distribution er 4 Toshiaght Arree 1966 myr taishbynys dooblit marish *[[The Ugly Dachshund]]*. V'eh ny ghiare-scannane jerrinagh ren Walt Disney gientyn. Hooar eh baase jeh'n changhyr scowanagh er 15 Nollick 1966, jeih meeghyn lurg skeaylley magh y scannane. Va ny h-arraneyn ayn screeuit ec ny Braaraghyn Sherman (Richard M. Sherman as Robert B. Sherman) as va'n reaghys kiaullee cummit as stiurit ec Buddy Baker.
Pete's Dragon (fillym 1977)

She fillym fansee kiaullee jantys bio/bioghit Americaanagh voish y vlein 1977 eh ***Pete's Dragon***. Va'n fillym stiurit ec Don Chaffey, gientit ec Jerome Courtland as Ron Miller, as screeuit ec Malcolm Marmorstein. Bunnit er y ghiare-skeeal neuhoilshit "Pete's Dragon and the USA (Forever After)" liorish Seton I. Miller as S. S. Field, ta'n fillym goaill stiagh ny roltagyn Sean Marshall, Helen Reddy, Jim Dale, Mickey Rooney, Red Buttons, Jeff Conaway, Shelley Winters, as goo Charlie Callas myr Elliott.
The Brave Little Toaster

She fillym kiaullee bioghit Americaanagh veih'n vlein 1987 eh ***The Brave Little Toaster***. Er ny stiurey ec Jerry Rees, t'eh bunnit er y ghiare-skeeal veih'n vlein 1980 fo'n ennym cheddin liorish Thomas M. Disch. Ta'n fillym goaill stiagh ny roltagyn Deanna Oliver, Timothy E. Day, Jon Lovitz, Tim Stack, as Thurl Ravenscroft, marish Wayne Kaatz, Colette Savage, Phil Hartman, Joe Ranft, as Jim Jackman ayns paartyn co-hassooagh.

## Imraaghyn
The Brave Little Toaster to the Rescue

She fillym kiaullee bioghit Americaanagh veih'n vlein 1997 eh ***The Brave Little Toaster to the Rescue***. Ta'n fillym geiyrt er *[[The Brave Little Toaster]]* veih'n vlein 1987. Va'n fillym skeayllit magh dy jeeragh er feeshan er 20 Boaldyn 1997 'sy Reeriaght Unnaneysit as er 25 Boaldyn 1999 ayns ny Steatyn Unnaneysit liorish Walt Disney Home Video.

Va fillym eiyrtyssagh, *[[The Brave Little Toaster Goes to Mars]]*, skeayllit magh ayns 1998.
The Brave Little Toaster Goes to Mars

She fillym kiaullee bioghit Americaanagh veih'n vlein 1998 eh ***The Brave Little Toaster Goes to Mars***. T'eh bunnit er y ghiare-skeeal veih'n vlein 1988 fo'n ennym cheddin liorish Thomas M. Disch. T'eh eiyrtyssagh er *[[The Brave Little Toaster to the Rescue]]* (1997). Va'n fillym skeayllit dy jeeragh er feeshan er 18 Boaldyn 1998 ayns ny Steatyn Unnaneysit liorish Walt Disney Home Video.

## Imraaghyn
Torsten Haß

Ta **Torsten Haß** (alias **Kim Godal**, behrt 21 Mee Houney 1970) ny screeudeyr Germaanagh.
## Obbyr
### Noaskeeal, scéalta
* *Das Kartenhaus : ein Betrugs-Roman* (2002)
* *Der König des Schreckens :  ein Vatikan-Krimi*  (2013)
* *Männchensache : Rechtsfälle zur Vorbereitung im Geschlechterkampf – Roman* (2009)
* *Morddeich : und andere Kurzprosa* (2021)
* *Die Schwarze Zeit : ein Mittelalter-Roman* (2006)
* *Die Schwarze Zeit II : Aphrodites Puppen – Roman* (2007)
* *Die Schwarze Zeit III : Metathronos – Roman* (2008)
* *Die Schwarze Zeit IV : Agonie – Roman* (2009)
* *Die Schwarze Zeit V : Staub – Roman* (2010)
* *Die Schwarze Zeit VI : Terra re-mota – Roman* (2011)
* *Totenmelodie : ein Kurpfalz-Krimi* (2017)
* *Totenquintett : ein Kurpfalz-Krimi* (2018)
* *Totentraum : ein Kurpfalz-Krimi* (2019)
### Drama
* *En Nuit : Dramolett* (2021)
* *Omega oder Das Hochzeitsmahl : Drama* (2020)
* *Die Staatsschuld – In a State of Bonds : Drama* (2003)
### Daanyn
* *Das Christkind taumelt betrunken im Wald, der Weihnachtsmann torkelt nicht minder : Winter- und Weihnachtsgedichte* (2020)
* *Es wiehert der Gaul, es graset das Pferd. Es machte auch nichts, wär’s mal umgekehrt : Liebesgedichte und andere* (2020)
### Obbyr elley
* *Bibliotheken für Dummies* (2019); as Detlev-Schneider-Suderland
* *Arbeitgebermarke Bibliothek mit k(l)einem Budget : eine Einführung mit Übungen* (2021)
* *Das Ende der Gemütlichkeit : Entwurf eines Fundraising-Konzepts für kleinere und mittlere Wissenschaftliche Bibliotheken * (2021)
* *Dieses Buch ist für die Tonne : Einführung in den klassischen Zynismus (Kynismus)* (2020); as Maximilian Spannbrucker
* *Wohnriester und Erbbau : ein aktuelles Fallbeispiel* (2021)
* *Der Verlust der Magie : Essays, Polemiken, Satiren* (2021)
* *Die Rezensionen, Bd.A,1* (2021)
* *Die Rezensionen, Bd.A,2* (2021)
* *Die Rezensionen, Bd.A,3* (2021)
* *Die Rezensionen, Bd.B,1* (2021)
* *Die Rezensionen, Bd.B,2* (2021) 
## Imraaghyn

## Jeeagh er neesht
* KVK (Yn Ghermaan, Yn Austeyr, Yn Elveeish, WorldCat): Eiyrtyssyn y ronsee Torsten Haß
* KVK (Yn Ghermaan, Yn Austeyr, Yn Elveeish, WorldCat): Eiyrtyssyn y ronsee Kim Godal
ABBA

She possan craa-chiaullee Soolynnagh ad **ABBA**. Haink y possan ry-cheilley ayns Stockholm 'sy vlein 1972. Ta'n possan jeant seose jeh Agnetha Fältskog, Anni-Frid Lyngstad, Benny Andersson as Björn Ulvaeus.

## Albymyn

* *Ring Ring* (1973)
* *Waterloo* (1974)
* *ABBA* (1975)
* *Arrival* (1976)
* *ABBA: The Album* (1978)
* *Voulez-Vous* (1979)
* *Super Trouper* (1980)
* *The Visitors* (1981)
* *Voyage* (2021)
Jim Morrison

Va **Jim Morrison** (*James Douglas Morrison*; 8 Mee ny Nollick 1943 &ndash; 3 Jerrey Souree 1971) ny arraneyder Americaanagh.
Casablanca (fillym)

She scannane drama romansagh Americaanagh voish y vlein 1942 eh ***Casablanca***. Va'n scannane stiurit ec Michael Curtiz, as t'ad Humphrey Bogart, Ingrid Bergman, as Paul Henreid ny h-ard-aghteyryn. V'eh jeant as bunnit car y Nah Chaggey Dowanagh as t'eh jeeraghey er eebyrtagh Americaanagh (Bogart) lhisagh reih eddyr e ghraih er ben (Bergman) ny cooney rish e fer sheshee (Henreid), fer toshee y çhassoo Sheckagh noi ny Natseeyn, scapail voish caayr Casablanca va fo stiurey ec y Rank Veeshagh son e chaggey y reayll noi ny Germaanee. Ta'n cloie-screeu bunnit er *[[Everybody Comes to Rick's]]*, cloie ardan lesh Murray Burnett as Joan Alison nagh row gientit. Ta'n fwirran co-hassooagh goaill stiagh Claude Rains, Conrad Veidt, Sydney Greenstreet, Peter Lorre, as Dooley Wilson.

## Imraaghyn
The Office (straih hellveeish Americaanagh)

She straih hellveeish sitcom far-eanishagh Americaanagh eh ***The Office***. Ta'n straih cur sheese er bea obbree laaoil failleyderyn oik ayns crouw y cholught far-skeealagh Dunder Mifflin Paper Company ayns Scranton, Pennsylvania. Hie eh magh er ny scaalheaney er NBC eddyr 24 Mayrnt 2005 as 16 Boaldyn 2013, feie nuy straihyn. Bunnit er y straih Ghoaldagh fo'n ennym cheddin (2001-2003) liorish y BBC as er ny chroo ec Ricky Gervais as Stephen Merchant, v'eh aachummit son y çhellveeish Americaanagh liorish Greg Daniels, shenn screeudeyr son *[[Saturday Night Live]]*, *[[King of the Hill]]*, as *[[The Simpsons]]*. V'eh co-ghientit liorish Deedle-Dee Productions as Reveille Productions (Shine America ayns ny laaghyn ny s'anmey), ayns bishaghey rish Universal Television. V'ad Daniels, Gervais, Merchant, Howard Klein, as Ben Silverman, ny h-ard-ghienteyderyn bunneydagh agh haink fir elley stiagh ayns ny straihyn anmagh.

## Imraaghyn
Madonna

She arraneyder Americaanagh ee **Madonna Louise Ciccone** (ruggit er 16 Luanistyn 1958).

## Albymyn
* *Madonna* (1983)
* *Like a Virgin* (1984)
* *True Blue* (1986)
* *Like a Prayer* (1989)
* *Erotica* (1992)
* *Bedtime Stories* (1994)
* *Ray of Light* (1998)
* *Music* (2000)
* *American Life* (2003)
* *Confessions on a Dance Floor* (2005)
* *Hard Candy* (2008)
* *MDNA* (2012)
* *Rebel Heart* (2015)
* *Madame X* (2019)
The Rolling Stones

By phossan craa-chiaullee Sostynagh ad **The Rolling Stones**. Haink y possan ry-cheilley ayns London, Sostyn, 'sy vlein 1962. Va'n possan jeant seose jeh Mick Jagger, Keith Richards, Ronnie Wood as Charlie Watts.

## Albymyn
* *The Rolling Stones / England's Newest Hit Makers* (1964)
* *12 X 5* (1964)
* *The Rolling Stones No. 2 / The Rolling Stones, Now!* (1965)
* *Out of Our Heads* (1965)
* *December's Children (And Everybody's)* (1965)
* *Aftermath* (1966)
* *Between the Buttons* (1967)
* *Their Satanic Majesties Request* (1967)
* *Beggars Banquet* (1968)
* *Let It Bleed* (1969)
* *Sticky Fingers* (1971)
* *Exile on Main St.* (1972)
* *Goats Head Soup* (1973)
* *It's Only Rock 'n Roll* (1974)
* *Black and Blue* (1976)
* *Some Girls* (1978)
* *Emotional Rescue* (1980)
* *Tattoo You* (1981)
* *Undercover* (1983)
* *Dirty Work* (1986)
* *Steel Wheels* (1989)
* *Voodoo Lounge* (1994)
* *Bridges to Babylon* (1997)
* *A Bigger Bang* (2005)
* *Blue & Lonesome* (2016)
* *Hackney Diamonds* (2023)
Angelique Rockas

Ta **Angelique Rockas** ny ben chloie, gienteyder as sheerloayreyder Affrickagh Yiass.

## Kianglaghyn mooie

*IMDB  Angelique Rockas
Charlotte, Carolina Hwoaie

She **Charlotte** yn ard-valley smoo rere earroo yn phobble 'sy steat Americaanagh Carolina Hwoaie. T'eh soit ayns ard Piedmont as she eshyn balley coontae Mecklenburg County. Rere coontey-pobble y vlein 2020, va  sleih cummal ayn, as rere shen she Charlotte y y 16oo ard-valley smoo rere earroo yn phobble ayns ny Steatyn Unnaneysit, y shiaghtoo ard-valley smoo 'sy Jiass, as y nah ard-valley smoo 'sy Niar Yiass lurg Jacksonville, Florida. She Charlotte y laare cultooragh, tarmaynagh as arraghey jeh ard moirvaljagh Charlotte, raad va 2,660,329 deiney cummal ayn ayns 2014. Ta ard moirvaljagh Charlotte goit stiagh ayns ard staydraa cochianglt ta jeant seose jeh shey coontae jeig as raad ta 2,846,550 deiney cummal ayn ayns 2020.

Eddyr ny bleeantyn 2004 as 2014, she Charlotte va'n ard-valley va gaase s'tappee 'sy çheer, lesh 880,000 dy leih noa ayn. Rere staydraa voish coontey-pobble ny Steatyn Unnaneysit eddyr 2005 as 2015, va Charlotte ec baare rhenkyn milley-eashagh rere aase earroo yn phobble.

Ta kione-cherrooyn cochorpagh Bank of America, Truist Financial, as kione-cherroo hiar Wells Fargo soit ayns Charlotte. Rere shen, mastey undinyssyn argidoil elley t'ayn, she Charlotte y nah ard-valley bancagh smoo ayns ny Steatyn Unnaneysit.

Mastey ny buill hurryssagh ayns Charlotte, ta ny fir vooarey goaill stiagh ny Carolina Panthers (fwirran bluckan coshey Americaanagh 'syn NFL), ny Charlotte Hornets (NBA), Charlotte FC (MLS), yn Coca-Cola 600, yn Wells Fargo Championship, Halley Foaynoo NASCAR, Charlotte Ballet, Children's Theatre of Charlotte ("Theater Paitçhyn Charlotte"), pairk chloie Carowinds, as y U.S. National Whitewater Center.

Ta emshyraght fo-hropickagh hash ayns Charlotte. T'eh soit shiartanse dy veeillaghyn çheu hiar jeh'n awin Catawba as çheu hiar yiass voish Logh Norman, y logh laue-jeant smoo ayns Carolina Hwoaie. Ta Logh Wylie as Logh Mountain Island, daa logh laue-jeant, soit faggys da'n ard-valley chammah.

## Imraaghyn

## Kianglaghyn magh

*
Loayreyder y Chiare as Feed

She ard-oikagh y Chiare as Feed, y thie s'inshley dy whaiyl Vannin, eh **Loayreyder y Chiare as Feed** (). Ta'n Loayreyder reiht voish olteynyn y Thie ec y chied chruinnaght lurg reihys. T'eh freggyrtagh er son stiurey immeeaght y Thie as er son soilshaghey magh dy ynseydagh ny reillyn beayney t'ec y Thie. T'eh cur sheese dellal y Thie as t'eh cur kied da oardagh dellal y Thie ayns dagh cruinnaght.

Cha nel cairys ec y Loayreyder loayrt ayns resoonaghtyn, agh ta kiart echey votal. My vel troar vote corrym, ta'n choardail janoo conaant da leshyn y reihys goll er oi marish y resoonaght ny yn *[[status quo]]* y reayll ayns oardagh. Ansherbee, ta cairys ec y Loayreyder loayrt ayns resoonaghtyn ayns Tinvaal.

Va dagh Loayreyder voish 1750 dys 1898 nyn olteynyn jeh ny lughtyn-thie Moore ny Taubman ny v'ad poosit roosyn. Derrey yn vlein 1866, cha row olteynyn y Chiare as Feed reiht.

Erreish da'n chied reihys dys y Thie ayns 1867, v'eh currit er hene dy nee paart beayn eh paart y Loayreyder. Myr shen, tra ren Edward Moore Gawne irree ass y phaart ayns 1867, she eshyn va'n chied Loayreyder nagh dooar baase as eh ayns shelloo yn oik. Voish shen, ga dy vel eh jargal irree ass yn oik, ny ve neu-reiht, hooar dagh Loayreyder baase 'syn oik derrey Charles Kerruish ayns 1990, er lhimmey jeh John Robert Kerruish va reiht dys y Choonseil Slattysagh ayns 1919. Voish shen, cha dooar fer erbee jeh ny Loayreyderyn baase ayns oik.

Ta ny Loayreyderyn coamrit lesh yn eaddagh cheddin myr ta Loayreyder Whaiyl Hostyn coamrit: gooyn laatçhey airhey sheeidey Damaskagh doo marish bun-washag lane son caaghyn steat as gooyn sheeidey doo son dellal y laa. Va'n gooyn roie giootit voish Loayreyder Whaiyl Hostyn ayns 1966 son cooinaghtyn keead blein voish toshiaght reihyssyn theayagh gys y Chiare as Feed.

Er 27 Mean Fouyir 2016, va Juan Watterson reiht myr y Loayreyder, y dooinney s'aegey ren shelloo yn oik voish John Senhouse Goldie-Taubman. 

## Caairliee y Chiare as Feed
*Richard Stevenson, c.1649–c.1660
*Edward Christian, c.1660–1673
*Charles Christian, 1673–1697 
*Thomas Stevenson, 1697–1704
*John Stevenson, 1704–1738
*Thomas Heywood, 1738–1758

## Loayreyderyn y Chiare as Feed
*George Moore, 1758–1780
*John Taubman, 1780–1799
*John Taubman, 1799–1823
*Mark Wilks, 1823–1831
*Alexander John Goldie, 1831–1844
*John Taubman Goldie-Taubman, 1844–1847
*John Moore, 1847–1854
*Edward Moore Gawne, 1854–1867
*John Senhouse Goldie-Taubman, 1867–1898
*Arthur William Moore, 1898–1909
*Dalrymple Maitland, 1909–1919
*John Robert Kerruish, 1919
*George Frederick Clucas, 1919–1937
*Joseph Davidson Qualtrough, 1937–1960
*Henry Knowles Corlett, 1960–1962
*Charles Kerruish, 1962–1990
*George Victor Harris Kneale, 1990–1991
*James Crookall Cain, 1991–1996
*Noel Quayle Cringle, 1996–2000
*John David Qualtrough Cannan, 2000–2001
*Tony Brown, 2001–2006
*Steve Rodan, 2006–2016
*Juan Watterson, 2016–jiu

## Reihyssyn s'noa

Erreish da reihys Noel Cringle myr Eaghtyrane Tinvaal
Eaghtyrane y Choonseil Slattyssagh (Mannin)

She ard-oikagh Choonseil Slattyssagh Vannin eh **Eaghtyrane y Choonseil Slattyssagh** ny **Eaghtyrane y Choonceil Slattyssagh** (). Derrey 1980, she Lhiass-chiannoort Vannin ren soie *[[ex officio]]* harrish y Choonseil Slattyssagh. Voish 1980 derrey 1990, ren ny h-olteynyn reih eaghtyrane magh vouesyn. Voish 1990, ta Eaghtyrane Tinvaal goll er reih liorish olteynyn Tinvaal magh vouesyn as t'eh soie *ex officio* myr Eaghtyrane y Choonseil Slattyssagh.

Ta eaghtyrane y choonseil, myr yn oikagh gurneilagh, tannaghtyn neuchleaynit, agh ta teiy reaghee echey; she shen, ayns cooishyn reihys corrym, ta'n eaghtyrane brishey yn stad.

T'eh freggyrtagh er son stiurey immeeaghtagh yn choonseil as er son soilshaghey magh dy ynseydagh ny reillyn beayney ayn, as t'eh freggyrtagh er son enmyssey oltey jeh'n choonseil dy chur billaghyn er oaie as ad çheet stiagh roish y choonseil.

## Eaghtyraneyn
*Y Lhiass-chiannoort (*ex officio*), derrey 1980
*Jack Nivison OCS CBE BS CS, 1980–1988
*Ian Anderson OCS, 1988–1990
*Eaghtyrane Tinvaal (*ex officio*), voish 1990
Jeeg Beaufort

She clash vooiragh najooragh çheusthie jeh Ammyr ny h-Albey eddyr shiar hwoaie Ulley as sheear yiass ny h-Albey ee **Jeeg Beaufort**. Ta'n jeeg 30 meeillaghyn (50 km) er lhiurid, 2 veeilley (3.5 km) er lheead as eddyr 700-1,000 trieyn (200 as 300 meader) er diunid.

V'ee recortyssit ayns 1856 myr red ren Captan Beechey feddyn magh "ymmoddee bleeantyn er dy henney".

## Jalloo-oaylleeaght çheerey
She glion thiollane baiht ee Jeeg Beaufort, va crooit liorish crimmey glonnoil car yn eash ghlonnoil s'jerree. Va lhiettalys currit er e lhieeney stiagh rere strooanyn loghtal as lajer tidee.

## Tashtey-caggee dumpit

Ga dy nee soiaghey feer ghowin as faggyssagh da'n phurt chahnagh ayns Càrn Rìoghain, ren y lught-reill 'sy Reeriaght Unnaneyssit y soiaghey dumpit smoo 'sy çheer son tashtaghyn-caggee kemmigagh as cadjincliaghtit lurg y Nah Chaggey Dowanagh: v'eh ymmydit son y chooish shen voish toshiaght y 20oo eash. T'eh er credjal ec Shirveishaght Choadee yn Reeriaght Unnaneysit dy vel ny smoo na millioon thunnaghyn dy hashtaghyn-caggee dumpit ayn.

## Kianglaghyn magh
* Fisheries Research Service document
*G FORD, L OTTEMÖLLER, B BAPTIE. 2005. *[https://web.archive.org/web/20111213235946/http://www.mod.uk/NR/rdonlyres/712B6133-E353-4030-9DD0-F677DC3B6F38/0/bgs_beauforts.pdf Analysis of Explosions in the BGS Seismic Database in the Area of Beaufort’s Dyke], 1992–2004*. British Geological Survey Commissioned Report, CR/05/064. 15pp.
## Tagairtí
DFK Dainava

Ta **Dzūkijos Futbolo Klubas Dainava** ny **Dainava** ny chlub soccer Litaanagh ta cloie ayns Pirma lyga (II). Va'n club bunnit 'sy vlein 2016. Ec y traa t'ayn, she Syarhey Kuznyatsow y reireyder.

## Aundyryn
***[[A lyga|Feniaghtys y Litaan]]:**
***[[A lyga]]**
****9oo ynnyd** (1): 2021
***[[Cappan Soccer y Litaan|Y Cappan Litaanagh]]**
****Cosneyderyn (0):** 
***[[Ard-Chappan y Litaan]]**
****Cosneyderyn (0):**

## Commeeys ayns feniaghtyssyn y Litaan

## Imraaghyn

## Kianglaghyn magh
* Ynnyd oikoil
* Soccerway
* Globalsportsarchive
FK Nevėžis

Ta **Futbolo klubas Nevėžis** ny **Džiugas** ny chlub soccer Litaanagh ta cloie ayns 1 lyga (Pirma lyga). Va'n club bunnit 'sy vlein 2014. Ec y traa t'ayn, she Darius Gvildys y reireyder.

## Commeeys ayns feniaghtyssyn y Litaan

## Imraaghyn

## Kianglaghyn magh
* Ynnyd oikoil
* Soccerway
* FK Nevėžis 1lyga.lt
* FK Nevėžis alyga.lt
* Globalsportsarchive
FK Jonava

Ta **Futbolo klubas Jonava** ny **Jonava** ny chlub soccer Litaanagh ta cloie ayns 1 lyga (Pirma lyga). Va'n club bunnit 'sy vlein 1991. Ec y traa t'ayn, she Eisvinas Utyra y reireyder.

## Commeeys ayns feniaghtyssyn y Litaan
#### FK Lietava (''Futbolo klubas Lietava'')

#### FK Jonava (''Futbolo klubas Jonava'')

## Imraaghyn

## Kianglaghyn magh
* Ynnyd oikoil
* FK Jonava: alyga.lt
* FK Jonava: Soccerway
* Globalsportsarchive
FA Šiauliai

Ta **Šiaulių Futbolo Akademija** ny **Šiauliai** ny chlub soccer Litaanagh ta cloie ayns TOPLYGA. Va'n club bunnit 'sy vlein 2007. Ec y traa t'ayn, she Dainis Kazakevičs y reireyder.

## Aundyryn
***[[A lyga|Feniaghtys y Litaan]]:**
***[[A lyga]]**
****7-oo ynnyd** (1): 2022
***[[Pirma lyga]] (D2)**
****1oo ynnyd** (1): 2021
***[[Cappan Soccer y Litaan|Y Cappan Litaanagh]]**
****Cosneyderyn (0):** 
***[[Ard-Chappan y Litaan]]**
****Cosneyderyn (0):**

## Commeeys ayns feniaghtyssyn y Litaan

## Imraaghyn

## Kiangley
* Ynnyd-eggey oikoil
* FA Šiauliai: alyga.lt
* FA Šiauliai: Soccerway
* Globalsportsarchive
Clou Gaelgagh

She kynney jeh coryssyn screeuee Ellanagh va cummit son prental y Ghaelg Chlassicagh eh **clou Gaelgagh**. V'eh ymmydit dy mennick voish yn 16oo eash derrey yn 18oo eash veanagh (Nalbin) ny yn 20oo eash veanagh (Nerin) agh cha nel eh ymmydit dy mennick nisht. Keayrtyn, ta dagh clou Gaelgagh enmyssit *Celtiagh* ny *[[unshagh]]* ga nagh unshee y chooid smoo jeh clouyn Gaelgagh.
Eliza S. Craven Green

She feelee, screeudeyr as ben chloie Sostynagh va **Eliza S. Craven Green** (10 Nollick 1803 – 11 Mayrnt 1866).

## Beashnys
Va Eliza Craven ruggit ayns Kirkgate, Leeds, er 10 Nollick 1803. 'Syn aegid eck, ren ee ceau tammylt ayns Doolish ec y Theater Noa er Straid Atholl myr ben chloie. Lurg shen, ren ee cummal ayns Manchuin, agh ren ee goll er ash dys Leeds raad ren ee cummal feie shiartanse dy vleeantyn. Phoose ee rish James Green 'sy vlein 1828, tra hoshee ee soilshaghey magh e feeleeaght. Va'n eeleeaght eck soilshit magh fo'n ennym "Eliza Craven Green" as cha fo'n ennym "Eliza Craven".

V'eh yn chied lioar eck na *A Legend of Mona, a Tale, in two Cantos,* Doolish 1825, 8vo, as v'eh yn nah lioar, as y fer jerrinagh eck, na *Sea Weeds and Heath Flowers, or Memories of Mona,* Doolish, 1858, 8vo. Ren ee cur magh shiartanse d'eeleeaght as skeealyn dys y vean earishagh. Ren ee screeu son y *Phœnix*, 1828, as y *Falcon*, 1831, earishlioaryn ass Manchuin; son yn earishlioar *Oddfellows* , 1841 as ny s'anmey; son y ''Leeds Intelligencer'', *[[Le Follet]]*, *Hogg's Instructor*, as *[[Chambers's Journal]]*, as ren ee cur lesh yn ym-lioar daanyn *The Festive Wreath*, va soilshit magh ayns Manchuin 'sy vlein 1842.

Jiu, t'ee mie er enney myr screeudeyr y daan, *[[Ellan Vannin (daan)|Ellan Vannin]]*, 'sy vlein 1854, as eh goll er enney myr "arrane ashoonagh caghlaaee" Ellan Vannin.

Hooar ee baase ayns Leeds er 11 Mayrnt 1866 as t'ee oanluckit ayns Ruilick Noo Varkysh, Woodhouse, Leeds.

## Imraaghyn

*"Eliza Craven Green" er manxliterature.com (Feddynit er 4 Toshiaght Arree 2015)

## Kianglaghyn magh
*The music and text for the poem 'Ellan Vannin'
*''Sea Weeds and Heath Flowers, or, Memories of Mona'' available on manxliterature.com
Thomas Shimmin

She fer fritlag as feelee Manninagh va **Thomas Shimmin** (1800 – c. 1876–1879). She "Tom the Dipper" () y lhiass-ennym v'echey.

Ren eh screeu as goaill arraneyn 'sy Ghaelg as 'sy Vaarle. Va ny daanyn * Yn Coayl jeh'n Lillee* (*The Loss of the Lily*), *Happy Marriage of the Prince of Wales*, as *The Royal Manx Railway, or £5 of wit for a penny* coontit mastey ny daanyn echey

V'eh deyrit daa cheayrt er son roosteyrys, 'sy vlein 1843 da'n chied cheayrt as reesht 'sy vlein 1851. 'Sy vlein 1843, hug ad deyrey arree dys yn Austrail, agh v'eh pardoonit as lhiggit seyr ayns Jerrey Souree 1847. Ren eh sharmanaghey chammah. Hooar eh baase, foddee 'sy vlein 1876 ny 1879.

## Imraaghyn

## Lhaih neesht
*Wright, John *The Manx MacGonigal: The poems, the life and world of Thomas Shimmin, Manx poet, known as Tom the Dipper*. Connaghyn, 1997
Agglish Hostyn

She agglish Chreestiagh ee **Agglish Hostyn** (). Ta Agglish Hostyn coontit myr agglish vunneeaghtagh Hostyn. Ta ard-aspick Canterbury ny chleragh smoo shinsheragh, ga dy nee ree ny benrein y Reeriaght Unnaneysit yn ard-chiannoort. She Agglish Hostyn moir-agglish y Chommeeys Anglicaanagh. Ta e shennaghys goll sheear dys yn agglish Chreestiagh va recortyssit ayns Bretyn Raueagh ec y 3-oo eash as dys sushtallys Gregoiragh dys Kent fo laue Augustine Canterbury.

Ren yn agglish Hostynagh shaghney yn reirey paabagh tra ren Inry&nbsp;VIII failleil jannoo e phoosey rish Catreeney Aragon y yannoo gyn bree ayns 1534. Ren yn Aachummey Sostynagh greesaghey fo reirey lhiass-reeaghyn Edard&nbsp;VI roish scarrey giare jeh aachummey yn reirey paabagh fo Voirrey I as Philib. Ren Aght y Chiondeeaght 1558 aanoaghey yn scarrey as ren yn Coardailys Ealisaidagh goaill coorse ren lhiggey da'n agglish Hostynagh cur sheese urree hene myr agglish Aachummit as Chatoleagh:

## Imraaghyn
Kirree varrey

She ushagyn varrey **kirree varrey** (*Hydrobates pelagicus*). Ta'n ushag veg doo faagail magh kease lhean vane as rimmeig vane fo ny skianyn eck as ta etlagh craa gollrish etlagh craitnag. Ta'n vooar-chooid jeu sheelraghey er ellanyn magh ass cooseyn yn Oarpey lesh ny h-earrooyn smoo ayns Ellanyn ny Geyrragh, y Reeriaght Unnaneysit, Nerin as yn Eeslynn. Ta earroo mooar ry-gheddyn er y Cholloo chammah. She fo-ghooie er lheh ad ny h-ushagyn meanvooiragh.
Foillan

She ushagyn marrey jeh'n chynney Laridae 'sy fo-oardagh Lari ad **foillanyn**. Mastey ny h-ushagyn, she yn mooinjerys s'faggys daue na ny gantyn (kynney Sternidae). Ta'n mooinjerys eddyr oc as ny h-awkyn ny s'odjey. Derrey yn 21oo eash, va'n chooid smoo jeh foillanyn currit stiagh 'sy ghenus *[[Larus]]*, agh ta'n rang-oardraghey coontit nish myr rang-oardraghey neuchiart.

Er y chooid smoo, ta foillanyn nyn ushagyn meanagh dys mooarey, lheeah ny bane ayns daah, marish markyn dooey er nyn ging ny skianyn. Ta graagyn garroo oc as t'ad çhiu marish gobyn liauyrey as cassyn craitnagh. Ta'n chooid smoo jeu jannoo nyn idd er y thalloo as t'ad gee feill as ad feddyn nyn mee bio ny dy emshiroilagh. Ta'n bee bio dy mennick goaill stiagh crustee, eeastyn shliggagh, eeastyn as ushagyn beggey. Ta cabyn jee-yeushanagh oc as t'eh shen lhiggey daue spooilley mooar y ee. Er y chooid smoo, ta foillanyn cummal er y choose ny faggys da'n choose as cha nel ad goll magh foddey er y vooir, goaill magh ny pirree.

## Genera
* *[[Larus]]* Linnaeus, 1758
* *[[Ichthyaetus]]* Kaup, 1829
* *[[Leucophaeus]]* Bruch, 1853
* *[[Chroicocephalus]]* Eyton, 1836
* *Hydrocoloeus* Kaup, 1829 (foddee dy vel eh goaill stiagh Rhodostethia)
* *Rhodostethia* MacGillivray, 1842
* *[[Pirragh|Rissa]]* Stephens, 1826
* *Pagophila* Kaup, 1829
* *Xema* Leach, 1819
* *Creagrus* Bonaparte, 1854

## Imraaghyn
Foillan saggyrt

She foillan mooar ta sheelraghey er cooseyn Atlantagh yn Oarpey eh yn **foillan saggyrt** (*Larus fuscus*). She ushag arraghee eh, ta tannaghtyn feie'n gheurey voish ny h-Ellanyn Goaldagh dys yn Affrick Heear. T'ad ry-akin ayns America Hwoaie chammah. Rish ny bleeantyn shoh chaie, haghyr bishaghey mooar ayns earrooyn ny foillanyn saggyrt.
Stronnag ghoo

She awk mooar ee yn **stronnag ghoo** (*Uria aalge*). Ta rheynn ymphouyllagh eck as ee ry-akin ayns ushtaghyn Arctagh as twoaieagh y Cheayn Sheear as y Cheayn Sheealtagh. T'ee tannaghtyn mooie er y vooir da'n chooid smoo as çheet stiagh er y çheer son sheelraghey er eayninyn ny ellanyn creggagh.

Ta etlagh jeeragh tappee ec stronnagyn dooey agh cha nel ad gastey. She fo'n ushtey t'ad ny smoo gastey as ad thunney 30-60 m (100-195 tr) er diunid. Ta diunidyn thunnee seose dys 180 m (590 tr) recortyssit.
Eilean Cheap Bhreatainn

She ellan er coose Atlantagh America Hwoaie eh **Eilean Cheap Bhreatainn** (Gaelg ny h-Albey er son *Ellan Rheynn Vretin*; , roie-ennym **; ) She ayrn jeh'n wheiggey Nalbin Noa eh.

Ta'n ellan coontey stiagh 18.7% jeh eaghtyr ny h-Albey noa. Ga dy vel yn ellan scarrit magh ass lieh-innys ny h-Albey Noa liorish Keyllys Canso, ta Taagher Canso kiangley yn ellan rish y çheer vooar. Ta'n ellan soit shiar shiar hwoaie jeh'n çheer vooar as e chooseyn hwoaie as heear jeeaghyn magh er Lhoob Laurys Noo as y coose heear echey croo joarey hiar jeh Keyllys Northumberland. Ta ny cooseyn shiar as jiass jeeaghyn magh er y Cheayn Sheear as ta'n coose hiar croo joaraghyn sheear Cheyllys Cabot. Ta'n ellan cleayney seose voish yn jiass dys y twoaie raad ta'n thalloo jannoo çheer ard y rheynn hwoaie. Ta'n logh sailjey  ("Laue yn Airhey" 'sy Rangish) jannoo kioneys er mean-çheerey yn ellan as eh coontit mastey ny loghyn sailjey smoo er y theihll.

'Sy vlein 2016 va 132,010 deiney, ny 15% jeh pobble y wheiggey, cummal er yn ellan. Ta earroo yn phobble goll sheese fo 2.9% voish yn vlein 2011. Ta 75% jeh pobble yn ellan cummal ayns Baljaght Ardjynagh Cheap Bhreatainn.

## Çhengey
Ta Coontey-pobble 2016 y Chanadey taishbyney nagh vel agh 40 loayreyderyn dooghyssagh ny Gaelgey ayns Ceap Bhreatainn. Er y laue elley, ta lughtyn-thie as persoonyn er lheh t'er nyn doshiaghey ym-skeallee yn çhengey dys sheelogheyn noa. T'ad goaill stiagh loayreyderyn flaaoil voish ardjyn Gaelgagh ny h-Albey as loayreyderyn ren ynsaghey yn çhengey ayns Nalbin Noa as, ayns cooishyn er lheh, ren studeyryssyn er y çhengey ayns Nalbin. Ta immeeaghtyn aavioghee elley goaill stiagh ynsagh da deiney aasit, cruinnaghtyn cultooragh theayagh as soilsheeyn magh.

## Jeeagh er neesht
* Gaelg Chanadagh
* Queiggaghyn as thallooyn ny Canadey

## Imraaghyn
Lillian Beckwith

She screeudeyr Sostynagh va **Lillian Beckwith** (25 Averil 1916 – 3 Jerrey Geuree 2004), ny **Lillian Comber** myr v'ee goll er enney dy h-oikoil. T'ee mie er enney er son e straih lioaryn lhiass-veashynssagh bunnit er Ellan Skianagh.

V'ee ruggit myr Lilian Lloyd ayns Ellesmere Port, Cheshire, as phoose ee rish Edward Comber 'sy vlein 1937, as ayns 1942 ren ee arraghey dys Ealaghol, Ellan Skianagh, fo oardee lheihys son aash. Ren ee arraghey dys Sòdhaigh raad chionnee as stiuree ee e croit hene. Ren y bea eck kiarail bun shiaght lioar eck va soilshit magh eddyr 1959 as 1978. Ansherbee, smooinee fir jeh ny nabooyn eck dy row charaghteyryn aitt er lheh er ellan far-skeealagh Bruach ayns ny lioaryn feer chosoylagh rish feer phersoonidyn. Haink urree dy ve coontit myr *persona non grata* ayns yn eear-valley eck. Ren ee arraghey dys Mannin ayns 1962 as hooar ee baase er 3 Jerrey Geuree 2004.

## Rolley lioaryn
### Straih Skianagh

*1959 - *The Hills is Lonely* — Chapter 1, Review
*1961 - *The Sea for Breakfast* — Chapter 1
*1964 - *The Loud Halo* Chapter 1  
(Va ny h-enmyssyn hese soilshit magh dy çhymsagh ayns *A Hebridean Omnibus*, 1987)

*1968 - *A Rope - In Case* — Chapter 1   
*1973 - *Lightly Poached* — Chapter 1   
*1976 - *Beautiful Just!* — Chapter 1
(Va ny h-enmyssyn hese soilshit magh dy çhymsagh ayns *A Second Hebridean Omnibus*, 1991)

*1978 - *Bruach Blend* — Chapter 1, Review
Ta dagh fer ry-gheddyn myr lioaryn clashtynagh er nyn insh liorish by Hannah Gordon.

Screeu Beckwith yn lioar *About my Father's Business* (1971) chammah, as ee coontey sheese er yn aegid eck ayns shapp e ayr.

### Noaskeealyn
*1967 - *Green Hand*
*1974 - *The Spuddy* (Daahit liorish Victor Ambrus)
*1984 - *A Shine of Rainbows* — Chapter 1
*1986 - *A Proper Woman*
*1989 - *The Small Party*
*1992 - *An Island Apart* — Chapter 1, (lioar chlashtynagh er ny h-insh liorish Vivien Heilbron)
*2002 - *A Breath of Autumn* — Chapter 1

Çhaglym giare-skeealyn:

*1988 *Bay of  Strangers* — Title story

As lioar choagyraght:

*1976 *Hebridean Cook Book*

## Imraaghyn

## Kianglaghyn magh
*The Bruach books of Lillian Beckwith
*Hebridean Comedies
*Obituary
*Lillian Beckwith er fantasticfiction.com
Mackenzie Ziegler

She daunseyr, arraneyder, persoonid eddyr-voggyl as ben chloie Americaanagh ee **Mackenzie Frances Ziegler** (ruggit 4 Mean Souree 2004). Hooar ee enney mie tra v'ee ny paitçhey as ee ry-akin feie shey bleeaney er y straih daunse *[[Dance Moms]]* er Lifetime marish e shuyr, y daunseyr as y ven chloie Maddie Ziegler.

## Kianglaghyn magh
*
*
*
*
Haylie Duff

She ben chloie as arraneyder Americaanagh ee **Haylie Katherine Duff** (ruggit er 19 Toshiaght Arree 1985). T'ee mie er enney son e paartyn myr Sandy Jameson 'sy straih hellveeish *[[7th Heaven (straih hellveeish)|7th Heaven]]*, myr Amy Sanders ayns *[[Lizzie McGuire]]*, myr Summer Wheatley ayns *[[Napoleon Dynamite]]*, as myr Annie Nelson 'sy fillym çhellveeish *[[Love Takes Wing]]* chammah as e fillym-eiyrtagh *[[Love Finds a Home]]*. She ish y shuyr shinney jeh'n arraneyder as ben chloie Hilary Duff.
Erik Pontoppidan

She ughtar, aspick Lutheragh jeh Agglish Norlynn, screeudeyr shennaghys, as shenndaghteyr Danvargagh va **Erik Ludvigsen Pontoppidan** (24 Luanistyn 1698 – 20 Nollick 1764). Ren e Chatechaght jeh Agglish y Danvarg cleayney dy mooar er smooinaghtyn crauee as cliaghtee 'sy Danvarg as ayns Norlynn rish 200 bleeaney lurg e hoilshaghey magh ayns 1737.
Tuone Udaina

She **Tuone Udaina** (27 Mean Fouyir 1823 &ndash; 10 Mean Souree 1898; **Antonio Udina** 'syn Iddaalish) y dooinney jerrinagh va fys erbee echey 'sy Dalmaatish, çhengey Romanagh dirree magh ass y Ladjyn er coose hiar y Vooir Aidreeatagh. She eshyn va preeu-vun abbyrt e phaarantyn, yn abbyrt va loayrit er ellan Veglia (Krk 'sy Chroitish). She Matteo Bartoli yn çhengoayllee ren y recortyssey ayns 1897.

Va'n lhiass-ennym *Burbu* currit er, agh cha nel fys ain mychione bun-ocklaght yn 'ockle shen. Ren Bartoli kiangley eh dy neuhickyr rish , fockle Iddaalish son dooinney groamagh granganagh. Ta çhyndaayssyn elley goaill stiagh "barbaragh" as "baareyder". Dobbree eh myr fer postagh mooiragh as myr ruillickeyr.

Cha row Dalmaatish Veglia y çhengey ghooghyssagh echey, er-yn-oyr dy ren eh ynsaghey eh as eh geashtagh rish coloayrtyssyn preevaadjagh e phaarantyn. Cha loayr eh yn Dalmaatish rish 20 bleeaney roish dy hoshee eh gobbraghey myr faishnyseyr çhengoaylleeagh. Cha ren ad recortyssyn sheean rieau.

Tra hooar Udaina baase as eh 74 bleeaney d'eash ayns bleaystey car obbyr bayr er 10 Mean Souree 1898, t'eh currit er hene dy hooar yn Dalmaatish baase er-yn-oyr nagh row Dalmaateyr elley feddynit as cha row eh er fys dy row Dalmaateyr elley foast bio.

## Imraaghyn

## Lioaryn
* 
* 
* 
* 
* 
*
Lucien Quélet

She najooragh as fliughane-oayllee Frangagh va **Lucien Quelét** (14 Jerrey Souree 1832 - 25 Luanistyn 1899). Ren Quelét feddyn magh shiartanse dy ghooieyn fungyssagh as she eshyn chur Société mycologique de France er bun - sheshaght ta jeeraghey er studeyryssyn bentyn rish fliughane-oaylleeaght.

Ren Quelét cur sheese er shiartanse dy ghooieyn fungyssagh, goaill stiagh:
**[[Agaricus bitorquis]]*
**[[Amanita aspera]]*
**[[Bondarzewia montana]]*
**[[Clavariadelphus truncatus]]*
**[[Craterellus tubaeformis]]*
**[[Collybia cirrhata]]*
**[[Lepiota aspera]]*
**[[Lepiota castanea]]*
**[[Russula amethystina]]*
**[[Tricholoma pardinum]]*
**[[Xerocomellus armeniacus]]*

## Imraaghyn
Raad ny h-Albey, Purt ny h-Inshey

She straid ghiare ayns Purt ny h-Inshey, Mannin, eh **Raad ny h-Albey** (), ny **Raad Nalbin** keayrtyn. T'eh goaill toshiaght er y ghoal eddyr yn A1 as Raad Tinvaal as t'eh roie my hwoaie shiar hwoaie gys Raad Derby.
Carrick ny Kylliu

She sker ayns Mooir Vannin magh ass coose yiass Vannin ee **Carrick ny Kylliu** (). Ta'n sker shoh ny peeshey thallooin smoo jiassagh t'er ny reirey ec Reiltys Vannin. Rere gurneilys ynnydagh, ta'n sker coontit myr ayrn jeh Skeerey Rosien. T'ee ny lhie çheu heear yiass voish y Cholloo, 4.5 km (2.8 mi) magh ass Kione Speeiney er y çheer vooar. She Thie Sollysh Charrick ny Kylliu voish yn 19oo eash yn cummey smoo fakinagh ayn. Ta'n thie sollysh 44 m (144 tr) er yrjid as va'n sollys ayn foaddit da'n chied cheayrt ayns 1875. Ta'n thie sollysh goll fo currym as obbyr ec yn Northern Lighthouse Board.

## Imraaghyn

## Fo-noteyn
Jamyssaght

She gleashaght pholitickagh as heshoil 'sy 17oo as 'sy 18oo eashyn va'n **Jamyssaght** (; , ; ). Ren y ghleashaght shen pohlldey aachummey yn linney shinsharagh jeh Reeraghtys Stuart gys y Troyn Goaldagh.
Bluckan coshey

Shimmey sorçh dy spoyrt fwirranagh t'er enney myr **bluckan coshey** as she yn dean oc dean y vrebbal liorish bluckan. T'ad cur yn enmys *bluckan coshey*, gyn sonreeaght, er y torçh dy vluckan coshey smoo cadjin raad t'eh ymmydit. Ta spoyrtyn enmyssit bluckan coshey goaill stiagh: sockyr; bluckan coshey croe (bluckan coshey Americaanagh ny bluckan coshey Canadagh er lheh); bluckan coshey Austrailagh; ruggyr (ruggyr unnaneys as ruggyr straih); as bluckan coshey Gaelgagh. Ta bun caghlaaee cadjin ec ny sorçhyn shoh as dy mennick t'ad cur **reillyn bluckan coshey** orroo.
Bluckan coshey Gaelgagh

She spoyrt fwirranagh Yernagh eh **bluckan coshey Gaeglagh** ( ny ; ). T'eh goll er cloie eddyr daa wirran lesh 15 bluckaneyryn er dagh çheu er faaie faiyragh kiare-chuilleigagh. She dean y ghamman na'n bluckan y vrebbal jeeragh stiagh ayns dean y chondaigys (3 poyntyn) ny harrish tesmad y dean (1 phoynt) ta 2.5 m harrish y thalloo.

Ta ny bluckaneyryn gymmyrkey yn bluckan liorish ymmyrkey, lhiemmey, brebbal, laue-phaartail as cass-dys-laue. 'Sy ghamman, t'ad lhiggey da horçh dy skenshyn: poyntyn as deanyn. T'ad bronney poyntyn tra ta'n bluckaneyr brebbal ny laue-phaartail yn bluckan tessen y tesmad, as eh soilshit liorish yrjaghey brattagh bane liorish fer reaghee. T'ad bronney dean tra ta'n bluckaneyr brebbal y bluckan fo'n tesmad stiagh 'sy voggyl, as eh soilshit liorish yrjaghey brattagh eayney. Ta dagh fwirran jeant seose jeh freilleyder dean, shey fendeilee, daa 'er meanagh, as shey soiagheryn.

She fer jeh kiare spoyrt ta stiurit ec *[[Cumann Lúthchleas Gael]]* ("Sheshaght Roortaghys Gaelgagh"), y çheshaght spoyrt smoo ayns Nerin. Myrane lesh yn immanaght as y chammag, ta bluckan coshey Gaelgagh coontit mastey ny spoyrtyn amateyragh. Ta'n bluckan coshey Gaelgagh cloiet ayns Nerin son y chooid smoo, agh ta unnidyn jeh'n Çheshaght ry-gheddyn 'sy Vretyn Vooar, 'syn Oarpey, ayns America Hwoaie, 'syn Affrick, 'syn Aishey as 'syn Austrail.

Ta kione-chloie Feniaghtys Bluckan Coshey Gaelgagh Ooilley-Nerin goll er cloie dagh blein ec Páirc an Chrócaigh, Divlyn as t'eh tayrn ny smoo na 80,000 deiney gys y chloie.

## Imraaghyn
Melody Klaver

She ben-aghteyr Ollanagh ee **Melody Klaver** (ruggit er 9 Mean Fouyir 1990).

## Rolley filmyn as claareyn
Filmyn:
* *[[Deep (fillym 2005)|Deep]]* (2005) - Heleen
* *[[Northern Light (fillym)|Northern Light]]* (2006) - Kiki
* *[[Afblijven]]* (2006) - Debby
* *[[Winter in Wartime]]* (2008) - Erica van Beusekom
* *[[Dusk (fillym)|Dusk]]* (2010) - Frauk
* *[[Near Neighbours]]* (2010) - Felicity
* *[[Brasserie Valentijn]]* (2016) - Kelly
* *[[Once upon a ladder]]* (2016) - Jenny
* *[[Silk Road (fillym)|Silk Road]]* (2017) - Agnes
* *[[To catch a fly]]* (2017) - Daniëlla Fehér
* *[[Rafaël (fillym)|Rafaël]]* (2018)

Claareyn:
* *[[Roes (straih hellveeish)|Roes]]* (2008) - Rosanne
* *[[The Jackpot]]* (2009) - Pauline Bestevaer
* *[[Van God Los]]* (2012) - Rochelle
* *[[Bagels & Bubbels]]* (2015) - Shelly
* *[[I know who you are]]* (2018) - Charley Meurs
* *[[Thuisfront (straih hellveeish)|Thuisfront]]* (2021) - Sandrine "San" Feitsema
Volodymyr Zelenskyy

She politickeyr, aghteyr as fer aitt Ookraanagh eh **Volodymyr Zelenskyy** (; r. 25 Jerrey Geuree 1978). She eaghtyrane yn Ookraan t'eh ec y traa t'ayn. Hoshee eh 'syn oik shen ayns Boaldyn 2019.
Bluckan (spoyrt)

She bluckan ta bolgit liorish aer as ta ymmydit son dy chloie fer jeh ny spoyrtyn enmyssit bluckan coshey eh **bluckan**. Ayns ny spoyrtyn shen, goaill magh lhimmaghyn ennagh, ta deanyn ny poyntyn schimmeigit tra ta'n bluckan lhiggit stiagh ayns fer jeh'n daa ard enmyssit da deanyn; ta gammanyn bluckan coshey jeant seose jeh daa wirran as ad geearree yn bluckan y ghleashaghey ayns troaghyn condaigagh er faaie.

Va ny chied vluckanyn jeant ass stoo najooragh, lheid as bolgan muickey bolgit, çheusthie jeh coodagh liare. Ta bluckanyn noa-emshyragh cummit ec jeshaghteyryn ass bolganyn rubbyr ny plastagh as, dy mennick, marish coodee phlastagh. Ta straihyn as gammanyn eigsoylagh gymmydey bluckanyn ceaghlagh, agh ta ny cummaghyn bunneydagh shoh oc:
# runtag: ymmydit ayns sockyr as bluckan coshey Gaelgagh
# co-chruinnoid phrolaitagh (runtag lhiurit)
#* marish king runtit: ymmydit ayns reillyn ruggyr as bluckan coshey Austrailagh
#* ny marish king phointit: ymmydit ayns bluckan coshey croe
Donetsk

She ard-valley çhynskylagh 'syn Ookraan hiar eh **Donetsk** (, ), v'er enney myr **Aleksandrovka**, **Yuzivka** (ny **Hughesovka**), **Stalin** as **Stalino** keayrt. Ta'n ard-valley soit er yn awin Kalmius ayns ard arganeit Wheiggey Donetsk. Ga dy vel yn ard-valley coontit myr ard-valley Ookraanagh mastey yn co-phobble eddyrashoonagh, ren y Vladimir Putin fo-screeu oardagh dy ghoaill eh stiagh 'sy Roosh ayns Mean Fouyir 2022 car y ruegys Rooshagh er yn Ookraan. V'eh oolit ayns 2021 dy row 905,364 sleih cummal 'syn ard-valley as ny smoo na 2 villioon 'syn ard moirvaljagh (2011). Rere Coontey-pobble yn Ookraan 'sy vlein 2002, va Donetsk coontit myr y 5oo ard-valley smoo 'syn Ookraan.

## Imraaghyn

## Kianglaghyn magh

* 
* Shakhtar Donetsk  &ndash; ynnyd-eggey oikoil chlub bluckan coshey Shakhtar Donetsk
Luhansk

She ard-valley 'syn Ookraan hiar eh **Luhansk** () ny **Lugansk** (), v'er enney myr **Voroshilovgrad** (Ookraanish as Rooshish: Ворошиловград; 1935–1958 as 1970–1990). T'eh soit faggys da'n joarey rish y Roosh 'syn ard arganeit Donbas. Ec y traa t'ayn, she preeu-valley as balley stiuree Phobblaght Heayagh Luhansk (PHL), steat scarreydagh va bunnit ayns 2014 liorish atçhimeyryn currit rish y Roosh. She ish yn ard-valley as ny h-ardjyn goll mygeayrt fer jeh ny çheshveanyn caggee ayns Caggey Donbas. Roish e chappeeys liorish y PHL, va Luhansk ny phreeu-valley er Queiggey Luhansk. Ta  sleih cummal 'syn ard-valley.

## Imraaghyn

## Kianglaghyn magh

*Ynnyd-eggey oikoil choonseil ard-valjagh Luhansk
*Aa-ynnyd-eggey choonseil ard-valjagh Luhansk (cha row eh aanoaghit agh ayns Jerrey Souree 2015)
Tessen-cheintyssagh

She peiagh ta gennaghtyn enney keintys nagh vel cohassooagh rish y cheintys va livreit dauesyn as dy vel geearree ceaghley dy beayn dys y cheintys t'ad cur enney orroosyn hene ad **tessen-cheintyssee**. Dy mennick, t'ad goaill ymmyd jeh couyr lhee son dy yannoo yn ceaghley shen, goaill stiagh therapaghyn aaenmyssagh keintys, lheid as therapey cur-er-ash broddagyn as laue-lheeys aa-enmyssagh keintys son dy chooney ad aa-heuaghey nyn girp rish nyn geintyssyn ennit.
Go, Dog. Go! (straih hellveeish)

She straih hellveeish strooanagh phaitçhyn ynsee ta bioghit lesh co-earrooder eh ***Go, Dog. Go!***. Ta'n straih bunnit er y lioar phaitçhyn fo'n ennym cheddin (1961) liorish P. D. Eastman, as v'eh lhiassit er son Netflix liorish Adam Peltzman.

## Skimmee ghoo
* Michela Luci myr Tag Barker
* Callum Shoniker myr Scooch Pooch
* Katie Griffin myr Ma Barker
* Martin Roach myr Paw Barker
* Tajja Isen myr Cheddar Biscuit
* Lyon Smith myr Spike Barker as Gilber Barker
* Judy Marshank myr Grandma Marge Barker
* Patrick McKenna myr Grandpaw Mort Barker
* Diane Salemi myr Yip Barker
* Linda Ballantyne myr Sgt Pooch
* David Berni myr Frank
* Anand Rajaram myr Beans
* Joshua Graham myr Sam Whippet
* Matthew Mucci myr Big Dog
* Hattie Kragten myr Little Dog

## Imraaghyn

## Kianglaghyn magh

* 
* 
*
Atçhimys

She yn ymmyd jeh raghlid as elgys son deanyn politickagh eh yn **atçhimys**, ny **tranlaase-aglee** ny **ym-agglaghey** keayrtyn. Ta'n enmys shen ymmydit dy chur sheese da raghid car lhingyn shee ny, car caggaghyn, raghid noi shivoilee. She **atçhimeyr** y fockle ta currit orroosyn ta goaill ymmyd jeh'n atçhimys.

Ren yn Global Terrorism Database, ta stiurit ec Ollooscoill Maryland, College Park, recortyssey ny smoo na 61,000 taghyrtyn as 140,000 baaseyn eddyr y vlein 2000 as 2014.
Chornobyl

She ard-valley begnagh treigit çheusthie jeh Cryss Doont Chornobyl 'syn Ookraan eh **Chornobyl** (), ny **Chernobyl** (). T'eh soit ayns Baljaght Vyshhorod ayns y twoaie jeh Queiggey Kyiv. Ta Chornobyl mysh 90 km çheu hwoaie jeh Kyiv as 160 km çheu yiass voish Gomel 'sy Velaroosh. Roish y folmaghey echey, va mysh 14,000 dy chummaltee ayn, agh jiu cha nel agh mysh 1,000 cummaltee ayn.

## Imraaghyn